
ΕΦΗΜΕΡΙΐ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ ΤΕΥΧΟΣ ΤΕΤΑΡΤΟ αρ.θμος 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός χώρου ως παιδικής χαράς, στο Ο.Τ. 16 του συ¬ 
νοικισμού Διαλεχτού Επαρχίας Νέστου . 1 

Τροποποίηση ρυμοτομικού σχεδίου Βόλου στα Ο Τ 927 και 934α 
(οδός Κονδυλάκη) . 2 

Τροποποίηση ρυμοτομικού σχεδίου Βόλου στο Ο Τ 803 . 3 

Καθορισμός ορίου και όρων δόμησης του οικισμού Δίου . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 83674 (1) 

Χαρακτηρισμός χώρου ως παιδικής χαράς, στο Ο.Τ. 16 του συνοικι¬ 
σμού Διαλεχτού Επαρχίας Νέστου. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το από 17.7.1923 Ν.Δ. «περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 


2. Το Ν.Δ. 1018/1971, όπως τροποποίησε τον Α.Ν. 314/1968. 

3. Το από 2.4.1985 Π.Δ. (ΦΕΚ 225Δ/14.5.1985) «Μεταβίβα¬ 
ση αρμοδιοτήτων στους Νομάρχες». 

4. Την υπ’ αριθ. 17/14.7.1985 απόφαση του Κ.Σ. Διαλεχτού. 

5. Τη σύμφωνη γνώμη του Συμβουλίου Χ.Ο.Π., όπως διατυπώθη¬ 
κε στην 4/109 της 22.5.1985 πράξη του. 

Επειδή η δημιουργία παιδικής χαράς καλύπτει αντίστοιχες ανάγκες 
του οικισμού. 

Επειδή τα υπόψη διαθέσιμα κοινόχρηστα οικόπεδα 133 και 135 
του Ο.Τ. 16 σαν θέση κρίνονται κατάλληλα για τη δημιουργία της 
παιδικής χαράς, αποφασίζουμε: 

Εγκρίνουμε την τροποποίηση του ρυμοτομικού σχεδίου Διαλεχτού 
και χαρακτηρίζουμε την έκταση που καλύπτουν τα 133 και 135 
οικόπεδα του Ο.Τ. 16 σαν χώρο δημιουργίας ΠΑΙΔΙΚΗΣ ΧΑΡΑΣ, 
όπως φαίνεται και στο θεωρημένο από την Προϊσταμένη του ΤΠ ΚΑΙ 
ΠΕ διάγραμμα σε κλίμακα 1:1000. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καβάλα, 7 Νοεμβρίου 1985 

Ο Νομάρχης 
Γ. ΜΠΕΛΤΣΙΟΣ 

Αριθ. 7123 (2) 

Τροποποίηση ρυμοτομικού σχεδίου Βόλου στα 0 Τ 927 και 934α 
(οδός Κονδυλάκη). 

0 ΝΟΜΑΡΧΗΣ ΜΑΓΝΗΣΙΑΣ 

' Εχοντας υπόψη: 

1. Τις διατάξεις: 

α) Του από 17.7.1923 Ν.Δ/τος «περί σχεδίων πόλεων κλπ.», 
όπως τροποποιήθηκαν και ισχύουν σήμερα και ιδιαίτερα τά άρθρα 
3,9,70 αυτού . 

β) Του 1018/71 Π.Δ/τος «περί τροποποιήαεως και συμπληρώ- 
σεως του Α.Ν. 314/1968» περί παροχής εις τον ΎΒΕ Νομάρχες 
αρμοδιότητες κλπ. 

γ) Του Ν. 1337/1983 «περί επεκτάσεως Πολεοδομικών σχεδίων 
κλπ. 

6) Του Π.Δ/τος 443/1983 «Μεταβίβαση αρμοδιοτήτων στους 
Νομάρχες, για την έγκριση τροποποιήσεων σχεδίων κλπ. 

2. Το εγκεκριμένο ρυμοτομικό σχέδιο πόλης Βόλου. 

3. Την 235/1981 απόφαση Δημοτικού Συμβουλίου Βόλου με την 
οποία προτείνεται η τροποποίηση σχεδίου πόλης Βόλου στα Ο Τ 927 
και 934α (οδός Κονδυλάκη.) 


4. Τις βεβαιώσεις του Δήμου Βόλου για αρτιότητες οικοπέδων 
κλπ. 

5. Την πράξη 28/22.10.1985 του Νομαρχιακού Συμβουλίου 
ΧΟΠ Ν. Μαγνησίας με την οποία γνωμοδοτεί και συμφωνεί για την 
τροποποίηση του σχεδίου εν μέρει σύμφωνα με τη σχετική πρόταση 
απόφαση του Δημοτικού Συμβουλίου και εν μέρει για τη διατήρηση 
της Ο Γ όπως έχει (Τμήμα Ο Γ στο Ο Τ 927), αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχε¬ 
δίου Βόλου στην οδό μεταξύ των Ο Τ 927 και 934α (οδός Κονδυ¬ 
λάκη) σύμφωνα με τη γνωμοδότηση του Ν. ΣΧΟΠ Μαγνησίας δηλ. 
Διαπλάτυνση της οδού Κονδυλάκη και αλλαγή κατεύθυνσης της πλήν 
του Τμήματος της οικοδομικής γραμμής στο Ο Τ 927 όπου οι κατα¬ 
σκευές βρίσκονται στο πλάτος της οδού Κονδυλάκη, σύμφωνα με το 
σχετικό διάγραμμα που θεωρήθηκε από το ΤΠ και ΠΕ Ν. Μαγνησίας 
και αποτελεί αναπόσπαστο μέρος αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

. Βόλος, 14 Νοεμβρίου 1985 

Ο Νομάρχης 
ΕΤΡ. ΚΑΦΑΝΤΑΡΗΣ 

ΕΦΗΜΕΡ1Σ ΤΗΣ ΚΥΒΕΡΙΜΗΣΕΡΣ (ΤΕΥΧΟΣ ΤΕΤΑΡΤΟΝ) 


I 



- I 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


Αριθ. 7305 (3) 

Τροποποίηση ρυμοτομικού σχεδίου Βόλου στο Ο Τ 803. 

Ο ΝΟΜΑΡΧΗΣ ΜΑΓΝΗΣΙΑΣ 

' Εχοντας υπόψη: 

1. Τις διατάξεις: 

α) Του από 17.7.1923 Ν.Λ/τος «’περί σχεδίων πόλεων κλπ.», 
όπως τροποποιήθηκαν και ισχύουν σήμερα και ιδιαίτερα τά άρθρα 
3,9,70 αυτού . 

β) Του 1018/71 Π.Δ/τος «περί τροποποιήσεως και αυμπληρώ- 
σεως του Α.Ν. 314/1968» περί παροχής εις τον ΥΒΕ Νομάρχες 
αρμοδιότητες κλπ. 

γ) Του Ν. 1337/1983 «περί επεκτάσεως Πολεοδομικών σχεδίων 
κλπ. 

δ) Του Π.Δ/τος 443/1983 «Μεταβίβαση αρμοδιοτήτων στους 
Νομάρχες, για την έγκριση τροποποιήσεων σχεδίων κλπ. 

2. Το εγκεκριμένο ρυμοτομικό σχέδιο πόλης. 

3. Την 189/1976 απόφαση Δημοτικού Συμβουλίου Βόλου με την 
οποία προτείνεται η τροποποίηση σχεδίου πόλης Βόλου στα Ο Τ 803 
γιά την αναγνώριση παρόδου σ’ αυτό. 


4. Τη βεβαίωση του Δήμου Βόλου για την αρτιότητα οικοπέδων 
κλπ. 

5. Την πράξη 29/29.10.1985 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροπο¬ 
ποίηση του σχεδίου σύμφωνα με τη σχετική πρόταση - απόφαση του 
Δημοτικού Συμβουλίου Βόλου με αριθμό 189/76 σε συνδυασμό με 
την 29/1977 απόφαση Δ Σ Βόλου. 

6. Την 29/1977 απόφαση του Δημοτικού Συμβουλίου Βόλου με 
την οποία αποδέχεται τις ενστάσεις κατά της 189/1976 απόφασης 
ΔΣ Βόλου, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχε¬ 
δίου Βόλου στο Ο Τ 803 και αναγνωρίζουμε την ιδιωτική πάροδο που 
είναι σ’ αυτό ως πεζόδρομο, όπως φαίνεται στο σχετικό διάγραμμα 
που θεωρήθηκε από το ΤΠ και ΠΕ Ν. Μαγνησίας και αποτελεί ανα¬ 
πόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Βόλος, 20 Νοεμβρίου 1985 

Ο Νομάρχης 
ΕΥΡ. ΚΑΦΑΝΤΑΡΗΣ 





ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


Α2Ά. 


Αριθ. ΤΠ 6524 (4) 

Καθορισμός ορίου και όρων δόμησης του οικισμού Δίου. 

Ο ΝΟΜΑΡΧΗΣ ΠΙΕΡΙΑΣ 
' Εχοντας υπόψη: 

1. Την παρ. 5 του άρθρου 42 του Ν. 1337/83 «επέκταση των 
πολεοδομικών σχεδίων οικιστική ανάπτυξη και σχετικές ρυθμίσεις» 
όπως τροποποιήθηκε με το άρθρο 8 παρ. 17 του Ν. 1512/85. 

2. Το Π.Δ/γμα της 24.4.85 «τρόπος καθορισμού ορίων οικισμών 
της χώρας μέχρι 2.000 κατοίκους κατηγορίες αυτών και καθορισμός 
όρων και περιορισμών δόμησής τους (ΦΕΚ 181/3.5.85 τ.Δ'). 

3. Την με αριθ. 4518/12.7.85 απόφασή μας με την οποία έγινε 
η κατάταξη των οικισμών του Ν. Πιερίας, στις κατηγορίες που προ¬ 
βλέπει το από 24.4.85 (ΦΕΚ 181/3.5.85 τ.Δ') Π.Δ/γμα και με 
την οποία ο οικισμός του Δίου έχει χαρακτηρισθεί σαν τουριστικός οι¬ 
κισμός. 

4. Τοπογραφικό διάγραμμα σε κλίμακα 1:5.000 στο οποίο φαίνε¬ 
ται ο οικισμός Δίου. 

5. Τις με αριθ. 51/85 και 57/85 αποφάσεις του ΚΣ Δίου. 

6. Το αποδεικτικό τοιχοκόλλησης. 

7. Την σχετική γνωμοδότηση του Συμβουλίου ΧΟΠ του Ν. Πιε¬ 
ρίας από το πρακτικό της συνεδρίασης της 4ης Σεπτέμβρη 1985, 
αποφασίζουμε: 

Α. Καθορίζουμε το όριο του οικισμού Δίου όπως αυτό φαίνεται 
πάνω στο τοπογραφικό διάγραμμα που συνοδεύει την παρούσα και 
αποτελεί αναπόσπαστο μέλος αυτής και το προσδιορίζουμε από τα 
παρακάτω σημεία: 

Το 1 σημείο του ορίου του σχεδίου της διανομής οικοπέδων του 
οικισμού (γωνία του αδιανέμητου τμήματος των Σαρακατσαναίων). 
Το 2 κατοικία Παλιογιάννη Αστεριού. Το 3 κατοικία Παλιογιάννη 
Κων/νου. Το 4 σημείο του ορίου του σχεδίου του οικσμού. Το 5 
αποθήκη Μπάνιά Γεωργίου. Το 6 σταύλος Κουτρουλού Γεωργίου. Τα 
7,8,9,10,11,12,13,14, και 15 σημεία του ορίου του σχεδίου διανο¬ 
μής οικοπέδων. Το όριο του οικισμού στα σημεία 7 έως και 15 συμπί¬ 
πτει με το όριο του σχεδίου της διανομής οικοπέδων. Το 16 κατοικία 
Ζαβαντία Βασιλείου. Το 17 κατοικία Ζαβαντία Γεωργίου. Τα 18,19, 
20,21,22,23,24,25,26, και 27 είναι σημεία του ορίου του σχεδίου 
της διανομής οικοπέδων. Το όριο του οικισμού στα σημεία 18 έως 
και 27 συμπίπτει με το όριο του σχεδίου της διανομής οικοπέδων. 

Β. Καθορίζουμε τους όρους δόμησης του οικισμού ως εξής: 

1. Αρτιότητα. 

α) Εντός του ορίου του οικισμού ελάχιστο εμβαδόν οικοπέδου 500 
τ.μ. 

β) Κατά παρέκλιση εντός του παραπάνω ορίου θεωρούνται άρτια 
τα οικόπεδα με όποιο εμβαδόν είχαν κατά την 3.5.85. 

γ) Επίσης θεωρούνται άρτια κατά παρέκλιση όσα οικόπεδα μέχρι 
τη δημοσίευση της παρούσας έχουν εμβαδόν 300 τ.μ. 

δ) Για την αρτιότητα των οικοπέδων προσμετράται και η τυχόν 
έκταση που παραχωρείται από τον ιδιοκτήτη για την δημιουργία κοι¬ 
νόχρηστου χώρου. 


2. Μέγιστο ποσοστό, κάλυψης. 

α) Το μέγιστο ποσοστό κάλυψης των οικοπέδων ορίζεται στο 60% 
της επιφάνειας τους για κατοικία ή μικτή χρήση. 

β) Μέγιστη επιτρεπόμενη συνολική επιφάνεια ορόφων εμβαδού 240 
τ.μ. Επί πλέον επιτρέπεται η κατασκευή βοηθητικών χώρων μέχρι 
μέγιστης επιφάνειας 60 τ.μ. υπό τον όρον ότι η συνολική κάλυψη του 
οικοπέδου δεν υπερβαίνει το μέγιστο ποσοστό κάλυψης 60%. 

γ) Για περίπτωση οικοπέδων μικροτέρων των 200 τ.μ. ισχύει η 
παρ. 2γ του άρθρου 5 του Π.Δ/τος της 24.4.85. 

δ) Επιτρέπεται η υπέρβαση της παραπάνω επιτρεπόμενης συνολι¬ 
κής επιφάνειας των ορόφων (240 τ.μ.) προκειμένου για ειδικά κτίρια 
για τα οποία ορίζεται συντελεστής δόμησης 0,4 και γιά κτίρια κοινής 
ωφέλειας για τα οποία ορίζεται συντελεστής δόμησης 0,8. 

3. Σύστημα δόμησης. 

Σαν σύστημα δόμησης των οικοπέδων ορίζεται το σύστημα των 
πτερύγων. 

4. Μέγιστος αριθμός ορόφων και μέγιστο ύψος των κτιρίων. 

α) Ο μέγιστος αριθμός των ορόφων των κτιρίων ορίζεται σε δύο (2) 
ανεξάρτητα από το πλάτος της οδού. 

β) Σαν μέγιστο ύψος κτιρίου ορίζεται τα 7,50 μ. μετρούμενο από 
το χαμηλότερο σημείο της τομής του περιγράμματος του κτιρίου με 
το φυσικό η διαμορφωμένο έδαφος. 

γ) Σε περίπτωση προσθήκης καθ’ ύψος ορόφου πάνω σε νόμιμα 
υφιστάμενο ισόγειο κτίριο μετά την ισχύ της παρούσας επιτρέπεται η 
υπέρβαση του ύψους των 7,50 μ. μέχρι ενός (1,00) μέτρου εφ’ όσον 
είναι δυνατή η προσθήκη ορόφου μέσα στα 7,50 μ. 

5. Ειδικοί όροι δόμησης. 

α) Όλες οι μελέτες για έκδοση έδειας ανέγερσης οικοδομών θα 
ελέγχονται από την ΕΕΑΕ του Νομού Πιερίας. 

β) Επιβάλλεται στέγη κεραμοσκεπής με βυζαντινά, ρωμαϊκά ή 
γάλλικά κεραμίδια χρώματος κόκκινου με κλίση μέχρι 35% και ύψος 
μέχρι 1,80 μ. 

γ) Οι επιφάνειες των όψεων των κτιρίων θα είναι λευκού χρώμα¬ 
τος. 

δ) Οι ανοικτοί εξώστες θα καταλαμβάνουν το ανώτερο το */2 του 
μήκους κάθε όψης κτιρίου. 

ε) Τα κιγκλιδώματα των εξωστών και των εξωτερικών κλιμάκων 
θα είναι σιδερένια ή ξύλινα. 

ζ) Αναλογία εξωτερικών ανοιγμάτων πρός το σύνολο της επιφά¬ 
νειας του ισογείου 2/10 και του ορόφου 3/10. Για κτίρια μικτής ή 
ειδικής χρήσης κατά την κρίση της ΕΕΑΕ. 

η) Περίφραξη του οικοπέδου κατά την πρόσοψη πλήρης τοιχοποιία 
σε λευκό χρώμα μέχρι ύψους 0,70 μ. και στη συνέχεια μεταλλικό ή 
ξύλινο κιγκλίδωμα. Κατά τά λοιπά θα ισχύουν οι γενικές διατάξεις 
δόμησης των άρθρων 5,6 και 7 του Π.Δ/τος της 24.4.85. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. / 

Κατερίνη, 10 Οκτωβρίου 1985 

Η Νομάρχης 
ΜΑΡΙΑ ΑΡΣΕΝΗ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 







